Diari Oficial de la Generalitat Valenciana


Sumari del DOGV 2987, del 09-05-1997 (1997/7441)

RESOLUCIÓ de 30 de abril 1997, del sotssecretari per a la Modernització de les Administracions Públiques, per la qual es convoca el diploma de Gestió i Girecció Pública.
-------------------------------------------------------------------------------------------------------------------------------------------------------------------------

### Dades del document

Número de DOGV
:   2987

Data del DOGV
:   09-05-1997

Secció del DOGV
:   AUTORITATS I PERSONAL - CURSOS DE FORMACIÓ

Número del document
:   1997/7441


Data del document
:   30-04-1997

Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 30 de abril 1997, del sots-secretari per a la Modernització de les Administracions Públiques, per la qual es convoca el "Diploma de Gestió i Direcció Pública".   
Com un instrument bàsic per a la modernització de l'administració Valenciana, es contempla la formació i el perfeccionament continuat del personal que integra la seua organització administrativa.  
S'ofereix a aquells que treballen en nivells de responsabilitat d'aquesta Administració, un instrument que els aporte els coneixements específics i qualificats que permeten implantar els sistemes de gestió mes avançats en les organitzacions, a fi de possibilitar que l'activitat de l' Administració abaste la qualitat i eficàcia que els ciutadans li demanden, i aconseguir un permanent esforç d'optimització en els servidors públics i una Administració eficaç i responsable.  
D'acord amb les competències reconegudes en el Decret 28/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Administració Pública, resolc:  
Primer  
Convocar el "Diploma de Gestió i Direcció Pública", organitzat per la Generalitat Valenciana, mitjançant l'Institut Valencià d'Administració Pública i ESADE-Escola Superior d'Administració i Direcció d'Empreses.  
Segon  
El "Diploma de Gestió i Direcció Pública" s'adreça al personal de les Administracions Públiques de la Generalitat Valenciana de nivells directius.  
Tercer. Continguts  
Les accions formatives que integren el Diploma, amb una durada de dues-centes hores, s'estructuren en els següents mòduls didàctics:  
Mòdul 1. Funció gerencial en les administracions públiques.  
- Context de la gestió pública en la dècada dels 90.  
- Especificitats de la gestió pública. Enfocament del Públic Management.  
- Naturalesa del treball directiu. Una visió contingent del treball directiu.  
- Habilitats directives: treball en equip i situació de comandament.  
- Dret i management públic  
- Anàlisi de les polítiques públiques.  
Professors: Xavier Mendoza, Carlos Losada i Roberto Quiroga.  
Mòdul 2. Màrqueting i serveis públics.  
- Màrqueting públic: concepte i diferències/relacions amb el màrqueting públic, el màrqueting electoral i el màrqueting social.  
- Intercanvis públics.  
- Procés de planificació del màrqueting públic: des de l'àmbit de govern fins l'àmbit de gestió.  
- Màrqueting de serveis públics. Esquema de planificació. Posicionament i segmentació com estratègia bàsica del màrqueting.  
- Estructuració del servei. L'oferta i la servucció.  
- Demandes i necessitats socials: Tècniques d'anàlisi i valoració de experiències.  
- Implantació del enfocament de serveis.  
Professors: Loreto Rubio, Catalina Pons, Albert Ferra i Antoni Puig.  
Mòdul 3. Programació i procés pressupostari.  
- Procés pressupostari com un marc de la programació en les administracions públiques  
- Pressupost com instrument de decisió. La crisi del pressupost clàssic i l'evolució del sistemes pressupostaris.  
- Tècniques racionals de pressupostació: el pressupost per tasques, per objectius, per programes i base zero.  
- Gestió de ingressos i gestió de despeses.  
- Negociació i tècniques de negociació.  
Professors: Francesc Cribillers, Eduardo Zapico i Enric Vicente  
Mòdul 4. Direcció d' operacions en els serveis públics  
- Gestió de la producció dels serveis públics.  
- Medi i millora de la productivitat en l'organització  
Tècniques bàsiques: control de projectes PERT i gestió de les cues als serveis públics.  
Millora de la qualitat dels serveis a les administracions públiques.  
Professors: Miguel Àngel Heras, Josep Ibáñez i Joan Roig.  
Mòdul 5. Organització  
- Estructura organitzativa: mecanismes de coordinació, variables de disseny i factors de contingència.  
- Estructura burocràtica i organització de professionals.  
- Disfuncions del disseny organitzatiu en les administracions públiques.  
- Forma divisional  
- Forces de mercat en la gestions de serveis públics.  
Professors: Francisco Longo i Koldo Echevarría  
Mòdul 6. Gestió de recursos humans  
- Gestió pública de recursos humans: un enfocament integratiu.  
- Problemes específics de la gestió de recursos humans en les administracions públiques.  
- Marc jurídic de la gestió de recursos humans en l'àmbit públic.  
- Gestió pública de recursos humans i modernització administrativa.  
- Polítiques i estratègies centrals de la gestió pública de recursos humans.  
Professors: Francisco Longo, Manuel Blasco i Manuel Férez  
Mòdul 7. Sistemes de informació.  
- Introducció als sistemes d'informació en les organitzacions  
- Reenginyeria dels sistemes.  
- Tecnologies de la informació i el seu impacte en les administracions públiques.  
- Business Process Reengineering  
- Sistemes d'informació en les administracions públiques: situació present i reptes principals.  
- Sistemes d'informació per a directius públics  
Professors: Enric Colet i Feliciano Sesé  
Mòdul 8. Control de gestió en les administracions públiques  
- Concepte de control de gestió  
- Especialitats del control de gestió al sector públic  
- Metodologies de control  
- Direcció per objectius  
- Metodologia ESADE per a la elaboració d'indicadors de gestió en serveis públics  
- Criteris per a elaborar una estratègia d'implantació d'un sistema de control de gestió  
Professors: Emili Ille i Francesc Roldán.  
Mòdul 9. Processos de canvi i la seua gestió en les administracions públiques  
- Introducció a la direcció estratègica. Grans tendències del canvi de l'entorn i reptes de la gestió pública en els anys noranta.  
- Context polític i organitzatiu de tot el projecte. Funcions del director del projecte.  
- Gestió del canvi: elements en els processos de modernització administrativa.  
- Elecció de l'estratègia en la modernització administrativa.  
- Protagonistes del canvi: actors de la modernització administrativa.  
Professors: Xavier Mendoza, Koldo Echevarria i Roberto Quiroga.  
Director del programa: Francesc Cribillers.  
Quart. Calendari  
Les accions formatives es celebraran durant els mesos de juny, juliol, setembre, octubre i novembre d'aquest any, i es continuarà durant el primer trimestre de l'any 1998 fins la seua completa finalització.  
Cinquè. Finançament  
Aquest diploma serà finançat, en la seua totalitat, per l'administració de la Generalitat Valenciana.  
Sisè. Participants  
Els participants, fins un màxim de trenta-cinc alumnes, seran seleccionats de entre les sol·licituds rebudes, per la Comissió de Selecció que es constituïda al efecte. Caldrà complimentar una instància i adjuntar determinada documentació, tal com s'expressa en els punts setè i vuitè de aquesta convocatòria.  
Setè. Comissió de selecció  
Estarà integrada per dos representants de la Generalitat Valenciana, dos professors d'ESADE i un secretari d'actes.  
En representació de la Generalitat Valenciana, la cap de l'Àrea de l'IVAP i el cap de l'Àrea de Funció Pública, i en representació d'ESADE els professors Sr. Francesc Cribillers i Sr. Manuel Férez. Actuarà com a secretari, amb veu però sense vot, el cap del Servei de Formació de l'IVAP.  
Els criteris de selecció prioritzaran els candidats que actualment estiguen exercitant un lloc de treball amb un perfil clarament directiu, encara que caldrà que acrediten, documentalment, l'esmentada experiència (secretari general, director general, cap d'àrea , cap de servei), que es puntuarà fins un màxim de cinc punts. Així mateix es mantindrà amb l'aspirant una entrevista, que es puntuarà fins un màxim de tres punts.  
Vuitè. Sol·licituds i termini  
Les sol·licitats hauran de presentar-se a l'IVAP, carrer del Museu núm. 3, de València (CP 46681), segons model annex a aquesta resolució, des de l'endemà de la publicació de aquesta resolució en el Diari Oficial de la Generalitat Valenciana.  
Es podrà trametre igualment per qualssevol del mitjans establerts pel article 38 de la Llei de Règim Jurídic de les Administracions Públiques i del Procediment Administratiu Comú.  
El termini de presentació de sol·licituds finalitzarà als deu dies hàbils, comptadors des de l'endemà de la publicació en el Diari Oficial de la Generalitat Valenciana de aquesta convocatòria.  
Novè. Llista de seleccionats  
L'IVAP comunicarà directament als interessats la seua admissió al Diploma de referència, com també les dates i els horaris definitius de la seua celebració.  
Deu. Obtenció del diploma  
Aquells participants que superen el programa d'estudis rebran el Diploma de Gestió i Direcció Pública, emés conjuntament per l'IVAP i ESADE, com a institució integrada en la Universitat Ramon Llull.  
En aquest sentit, els assistents hauran de complir amb els requisits d'assistència en un 80% i elaborar un treball sota la tutoria d'un professor d'ESADE que consistirà en un projecte d'innovació o de millora de gestió.  
Onze. Recursos  
Contra aquesta Resolució els interessats podran interposar un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos, comptadors des de la seua publicació al Diari Oficial de la Generalitat Valenciana, d'acord amb el que disposen els articles 58 i següents de la Llei de la Jurisdicció Contenciós Administrativa, de 26 de desembre de 1956, prèvia comunicació a la Conselleria d'Economia, Hisenda i Administració Pública, segons el que disposa l'article 110.3 de la Llei 30/92, de 26 de novembre.  
València, 30 d'abril de 1997.- El sotssecretari per a la Modernització de les Administracions Públiques: José Emilio Cervera Cardona.